Bioko
Store norske leksikon,Geografi,Verdens geografi,Afrika,Ekvatorial-Guineas geografi
Bioko er en øy i Ekvatorial-Guinea, lengst inne i Guineabukta, 32 kilometer fra kysten av Kamerun. Den er 2017 kvadratkilometer og har 335 048 innbyggere (2015). Største by er Malabo (tidligere Santa Isabel), som er landets hovedstad. Ved Malabo er det en internasjonal flyplass. Det er dyrking av bananer, kakao og kaffe, og noe skogbruk på øya.
Historie Øya ble oppdaget i 1472 av portugiseren Fernão do Po (spansk Fernando Póo). Den ble avstått til Spania i 1778, men var i 1827 til 1843 under okkupasjon av britene, som anla Santa Isabel (Clarencetown). Øya ble en del av staten Ekvatorial-Guinea i 1968, og ble oppkalt etter landets første president, Francisco Macías Nguema. Da han ble styrtet i 1979, ble øya omdøpt til Bioko. Les mer i Store norske leksikon Ekvatorial-Guineas geografi Ekvatorial-Guineas historie Ekvatorial-Guinea Malabo Økonomi og næringsliv i Ekvatorial-Guinea